О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 1089
от 21.07.2026 г.
За разрешение за изработване на проект за подробен устройствен план – план за регулация и план за застрояване /ПУП – ПРЗ/ на  ПИ 488 и ПИ 590, попадащи в  УПИ XVII „За нуждите на Мини-Перник-АД“  в  кв. 25 по регулационния план на с. Големо Бучино, община Перник

На основание чл.21, ал.1, т.11, вр.т.8 и ал.2 от ЗМСМА, чл.124а, ал.1, във връзка с чл.125, ал.1 и ал.2  от ЗУТ
ОБЩИНСКИ СЪВЕТ РЕШИ:
ОДОБРЯВА представеното техническо задание за изработване на проект за подробен устройствен план –план за регулация и план застрояване /ПУП – ПРЗ/ на  ПИ 488 и ПИ 590, попадащи в УПИ XVII „За нуждите на Мини-Перник-АД“  в  кв. 25 по регулационния план на с. Големо Бучино, община Перник.

           РАЗРЕШАВА изработването на ПРОЕКТ ЗА ПОДРОБЕН УСТРОЙСТВЕН ПЛАН – ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ ЗА ПИ 488 и ПИ 590, попадащи в  УПИ XVII „За нуждите на Мини-Перник-АД“  в  кв. 25 по регулационния план на с. Големо Бучино, община Перник, при което:

1. С плана регулация от терените на ПИ 488 и ПИ 590 се образува нов урегулиран поземлен имот / УПИ VII-488,590 „За жилищно строителство“/ в квартал 30. Удължава се улица с о.т.163-160 до нова о.т.16001, като о.т.160 се заличава.

2. С плана за застрояване в новообразувания УПИ VII-488,590„За жилищно строителство“ се определя свободна зона на застрояване при условията на устройствена зона /Жм/.

Проектът за ПУП – ПРЗ да се изготви еднофазно във фаза окончателен проект в М 1:1000 върху картната основа на кадастралния и регулационен план на с. Големо Бучино, община Перник в обхвата на имотите. ПУП – ПРЗ да бъде изготвен в цифров вид CAD формат в съответствие с изискванията на ЗУТ.

При изработване на проекта за ПУП – ПРЗ да се спазват изискванията на ЗУТ, Наредба № 7/2003 г. на МРРБ за ПНУТ и Наредба № 8/2001 г. на МРРБ за обема и съдържанието на устройствените планове.

Проектът да се разгледа от Общински експертен съвет по устройство на територията и по него да се предложи решение.

Поради следните мотиви: В Община Перник е постъпило заявление с вх. № ОКП-14035 от 28.10.2025 г. от Мариана Пенева с адрес: гр. София с искане за разрешаване за изработване на проект за подробен устройствен план – план за регулация и план за застрояване на ПИ 488 и ПИ 590, попадащи в УПИ XVII „За нуждите на Мини-Перник-АД“  в кв. 25 по регулационния план на с. Големо Бучино. 

ПИ 488 е с площ от 687 кв.м. и ПИ 590 е с площ от 69 кв.м. и са транспортно достъпни- от изток граничат с път.

Инвестиционните намерения на собствениците са от терените на двата поземлени имота /ПИ 488 и ПИ 590/ да се образува един нов урегулиран поземлен имот /УПИ VII-488,590 „За жилищно строителство“/, който ще попадне в част от квартал 30 по регулационния план на с. Големо Бучино, община Перник, одобрен със Заповед № 2242/04.11.1993 г. на кмета на Община Перник. Също така се предвижда да се удължи  улица с о.т.163-160 до нова осова точка 16001.

Проектът предвижда да се създадат необходимите градоустройствени условия за изграждане на жилищна сграда, като се спазят условията на чл.19 от ЗУТ.

 Към искането е приложено  задание и скица предложение за изменение на ПУП-ПРЗ, съгласно изискването на чл. 125, ал.1 и ал.2, съгласно чл.124а, ал.1 от ЗУТ.
Решението е прието на заседание на Общинския съвет, проведено на 21.07.2026г., Протокол № 7 т. 10 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

